פשע ברשות הפלסטינית

הפשיעה ברשות הפלסטינית נוכחת בצורות שונות הכוללות גנבה, סחר בסמים, סחר בנשק, פריצה, סחר בבני אדם וטרור.

 בתי סוהר 
 בתי כלא פעילים ברשות הפלסטינית 
 יהודה ושומרון 
בין השנים 2010 ל-2013 מימנה הולנד את חיזוק הניהול של מערכת בתי הסוהר הפלסטינית ושיקום אסירים בבתי סוהר אזרחיים, תוכנית של הרשות הפלסטינית בהשתתפות משרד הפנים הפלסטיני, המשטרה האזרחית הפלסטינית ומנהלת מרכזי התיקון והשיקום (CRCD).

בתי הכלא הבאים מופעלים על ידי משרד הפנים הפלסטיני והמשטרה האזרחית הפלסטינית:
 כלא ג'נייד בשכם
 כלא יריחו

 רצועת עזה 
נכון לשנת 2012 פעלו ברצועת עזה 5 בתי סוהר, בהם שהו כ-1,200 אסירים. בית הכלא המרכזי בעיר עזה נועד בעיקר למבריחי ומשתמשי סמים, כאשר העונש על עישון חשיש ברצועת עזה נע משנת מאסר ועד להוצאה להורג. לרוב, אזרחים מוצאים להורג בתלייה ואנשי כוחות הביטחון מוצאים להורג על ידי כיתת יורים. בתי הכלא מנוהלים על ידי ממשל חמאס ברצועת עזה. במהלך מלחמת חרבות ברזל, שחרר ארגון הטרור חמאס מספר רב של אסירים, וחלקם נמלטו כתוצאה מהאנדרלמוסיה ברצועת עזה, כולל אסירים המזוהים עם דאעש כמו יאסר אבו שבאב.

המרכז לרפורמה ושיקום לנשים הוא בית הסוהר היחיד לנשים בעזה. הוא מאכלס אוכלוסייה של נשים, תינוקות ופעוטות. בסוף 2016 הועברו האסירות למתקן חדש וגדול יותר באותו מתחם.

 פשעים לפי סוג 
 סחר בבני אדם 
זנות אינה חוקית על פי החוק הפלסטיני וגם נתפסת כטאבו, אך היא נפוצה ברמאללה ובמוקדים אחרים. דו"ח משנת 2009 של  (UNIFEM) ו-SAWA-All the Women Together Today and Tomorrow, ארגון פלסטיני לא ממשלתי, העלה כי מספר הולך וגדל של נשים פונות לזנות לנוכח מצב של עוני ואלימות.

 רצח על רקע כבוד המשפחה 

ממוזער|ניידת משטרה פלסטינית בבית לחם
על פי הערכות יוניצ"ף ב-1999, שני שלישים מכלל מקרי הרצח בשטחים הפלסטיניים היו ככל הנראה מקרי רצח על חילול כבוד המשפחה.  אירעה ב-22 באוגוסט 2019 בבית לחם. על פי הדיווחים, היא הוכתה למוות במסגרת "רצח על רקע כבוד המשפחה" מכיוון שפרסמה סלפי עם ארוסה יום לפני שהם היו אמורים להתארס. לאחר חקירה, הוכחשה הטענה שהיא "נפלה מהמרפסת".

 עינויים על ידי כוחות הביטחון הפלסטינים 

עינויים ברשות הפלסטינית כוללים שימוש בעינויים ובפרקטיקות משפילות שיטתיות כלפי פלסטינים שנעצרו ביהודה ושומרון וברצועת עזה.

 פשעים בשטח ישראל 
 פשעי רכוש של פלסטינים 
מנהלת המכון הלטינו-אמריקאי של הוועד היהודי-האמריקאי בוושינגטון די. סי. דינה סיגל ומספר קרימינולוגים נוספים טענו בספרם "Global Organized Crime" שנכון לשנת 2003, חלק משמעותי מהפשע בישראל (במיוחד פשעי רכוש) מבוצע על ידי תושבי הרשות הפלסטינית.

 גניבת כלי רכב 
גנבת רכב היא פשע חמור המבוצע על ידי פלסטינים. מאז תחילת שנות ה-90 חלה עלייה בשיעור מקרי השוד בישראל. בין 1994 ל-2001 עלה שיעור מקרי השוד מ-14.0 ל-30.6 מקרים לכל 100,000 תושבים. נטען כי הסיבה לעלייה זו היא הקמת הרשות הפלסטינית, שעל פי הספר של סיגל "משמשת מקלט בטוח לעבריינים פלסטינים". עם זאת, תעשיית הפשע המאורגן הקשורה לגניבות רכב מערבת לא רק פלסטינים, אלא גם אזרחים ישראלים, יהודים וערבים כאחד. חלקי המכוניות הגנובות מוסרים ב'משחטות' בשטחים הפלסטיניים ולאחר מכן נמכרים בשוק השחור בישראל. לפי דיווחים בתקשורת, חלק מכלי הרכב הללו נמסרים אפילו לבכירים ברשות הפלסטינית. בין תחילת 2010 לסוף פברואר 2010 השמידה משטרת הרשות הפלסטינית 910 כלי רכב גנובים.

 סחר בנשק 
סחר בנשק הוא צורה נוספת של פשע, והוא קשור ישירות לטרור. ישנם קשרים רבים בין גנגסטרים ישראלים ופלסטינים בתחום זה.

 תג מחיר 

במסגרת פעולות תג מחיר בין השנים 2010 ל-2015 נהרגו שלושה פלסטינים בהצתות. דווח על הצתות רכוש ב-15 בתים פרטיים, 20 מסגדים ו-4 כנסיות.

 הערות שוליים 

קטגוריה:פשעים
קטגוריה:הרשות הפלסטינית: חוק ומשפט
הרשות הפלסטינית